Document ID: /roh_data/filtered/fineweb-2-filterrobots_roh.jsonl.gz/18172

Il dumber dals blessads suenter l’incendi en l’Europaparc a Rust è s’augmentà sin 7. Tuts blessads sajan pumpiers lev blessads, han confermà las autoritads. Fin uss era vegnì discurrì da 3 blessads.
Investigaziuns marschan
Uss hajan era ils experts cumenzà cun las lavurs da chattar la raschun per l’incendi, ha communitgà la procura publica. Entschiet ad arder aveva quai la sonda en in magazin. Davart la summa dals donns na datti anc naginas indicaziuns.
Europaparc vul puspè avrir dumengia
Tenor la polizia ha l'incendi donnegià parts dals indrizs en il parc. Tranter auter quella dals «Pirats da Batavia». Radund 500 persunas da salvament e gidanters èn en servetsch. Ils responsabels vulan avrir la dumengia il parc da divertiment, cun excepziun dals indrizs pertutgads.
RR novitads 21:00